|  |  |  |
| --- | --- | --- |
| **Številka:** | 542-63/2018/10 |  |
|  |  |
| **Ljubljana, dne** | 28. 1. 2018 |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| **ZADEVA:**  | **Pridružitev Republike Slovenije k Evropskemu omrežju urbanističnega znanja Evropskega združenja za teritorialno sodelovanje z omejeno odgovornostjo – predlog za obravnavo** |
|  **1.** | **Predlog sklepov vlade:**  |
|  Na podlagi 3. in 7. člena Uredbe o izvajanju Uredbe (ES) o ustanovitvi evropskega združenja za teritorialno sodelovanje (Uradni list RS, št. 24/15) je Vlada Republike Slovenije na … seji dne … pod točko … sprejela naslednji **SKLEP:**1. Republika Slovenija se pridruži Evropskemu omrežju urbanističnega znanja (v nadaljnjem besedilu: EUKN) Evropskega združenja za teritorialno sodelovanje (v nadaljnjem besedilu: EZTS) z omejeno odgovornostjo.Priloga: * Obstoječa konvencija in statut EUKN (prevod).

Prejmejo: * Ministrstvo za okolje in prostor (gp.mop@gov.si): Direktorat za prostor, graditev in stanovanja,
* Ministrstvo za javno upravo,
* Služba Vlade Republike Slovenije za razvoj in evropsko kohezijsko politiko.
 |
| **2.** | **Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  |
| **3.a** | **Osebe, odgovorne za strokovno pripravo in usklajenost gradiva:** |
| * Jure LEBEN, minister,
* Aleš PRIJON, državni sekretar,
* Barbara RADOVAN, generalna direktorica Direktorata za prostor, graditev in stanovanja,
* Aša ROGELJ, vodja sektorja za Urbani razvoj in zemljiško politiko,
* Marjetka ČUŠ, svetovalec - pripravnik.
 |
| **3.b** | **Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4.** | **Predstavniki vlade, ki bodo sodelovali pri delu Državnega zbora RS:** |
|  |
| **5.** | **Kratek povzetek gradiva:** |
| Ministrstvo za okolje in prostor (v nadaljevanju: MOP) je stopilo v kontakt z nizozemskim ministrstvom ter mu v pismu o nameri izrazilo interes za pridružitev Republike Slovenije (v nadaljevanju: RS) k EUKN EZTS z omejeno odgovornostjo. Pridružitev RS v EUKN EZTS z omejeno odgovornostjo bi namreč veliko doprinesla k politikam urbanega razvoja RS. Skupščina EUKN EZTS je 11. 6. 2018 soglasno sprejela pismo o nameri MOP za pridružitev RS v EUKN EZTS z omejeno odgovornostjo. |
| **6.** | **Presoja posledic za:** |
| a) | javnofinančna sredstva v višini, večji od 40.000 EUR v tekočem in naslednjih treh letih  | NE |
| b) | usklajenost slovenskega pravnega reda s pravnim redom Evropske unije  | DA |
| c) | administrativne posledice | NE |
| č) | gospodarstvo, posebej na mala in srednja podjetja ter konkurenčnost podjetij  | NE |
| d) | okolje, kar vključuje tudi prostorske in varstvene vidike | NE |
| e) | socialno področje | NE |
| f) | dokumente razvojnega načrtovanja:na nacionalne dokumente razvojnega načrtovanja,na razvojne politike na ravni programov po strukturi razvojne klasifikacije programskega proračuna,na razvojne dokumente Evropske unije in mednarodnih organizacij. | NE |
| **7.a** | **Predstavitve ocene finančnih posledic, višjih od 40.000 EUR:**  |
| **I.** | **Ocena finančnih posledic:** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (–) prihodkov državnega proračuna |  |  |  |  |
| Predvideno povečanje (+) ali zmanjšanje (–) prihodkov občinskih proračunov |  |  |  |  |
| Predvideno povečanje (+) ali zmanjšanje (–) odhodkov državnega proračuna |  |  |  |  |
| Predvideno povečanje (+) ali zmanjšanje (–) odhodkov občinskih proračunov |  |  |  |  |
| Predvideno povečanje (+) ali zmanjšanje (–) obveznosti za druga javna finančna sredstva |  |  |  |  |
| **II.** | **Finančne posledice za državni proračun** |
| **II.a** | **Pravice porabe za izvedbo predlaganih rešitev so zagotovljene:** |
| Ime proračunskega uporabnika | Šifra ukrepa, projekta/Naziv ukrepa, projekta | Šifra PP/Naziv PP | Znesek zatekoče leto (t) | Znesek zat+1 |
|  |  | 153248 | 0 | 40000 |
|  |  |  |  |  |
|  |  |  |  |  |
| **SKUPAJ:** |  |  |
| **II.b** | **Manjkajoče pravice porabe se bodo zagotovila s prerazporeditvijo iz:** |
| Ime proračunskega uporabnika | Šifra ukrepa, projekta/Naziv ukrepa, projekta | Šifra PP/Naziv PP | Znesek zatekoče leto (t) | Znesek zat+1 |
|  |  |  |  |  |
|  |  |  |  |  |
|  |  |  |  |  |
| **SKUPAJ:** |  |  |
| **II.c** | **Načrtovana nadomestitev zmanjšanih prihodkov oz. povečanih odhodkov proračuna:** |
| Noviprihodki | Znesek zatekoče leto (t) | Znesek zat+1 |
|  |  |  |
|  |  |  |
|  |  |  |
| **SKUPAJ:** |  |  |
| **OBRAZLOŽITEV:** **Ocena finančnih posledic, ki niso načrtovane v sprejetem proračunu****Finančne posledice, ki so načrtovane za državni proračun****II.a. Pravice porabe za izvedbo predlaganih rešitev so zagotovljene:**Finančna sredstva se črpajo iz Proračuna RS na proračunski postavki 153248, ukrep št. 2511-11-0031.**II.b. Manjkajoče pravice porabe se bodo zagotovile s prerazporeditvijo iz:****II.c. Načrtovana nadomestitev zmanjšanih prihodkov oz. povečanih odhodkov proračuna:** |
| **7.b** | **Predstavitev ocene finančnih posledic, nižjih od 40.000 EUR:** |
| Finančne posledice letno znašajo do 40.000 EUR in predstavljajo stroške povezane z letno članarino (do 25.000 EUR) ter operativnimi nalogami sodelovanja RS v EUKN EZTS z omejeno odgovornostjo. |
| **8.** | **Predstavitev sodelovanja z združenji občin:** |
| Vsebina predloženega gradiva (predpisa) vpliva na: | NE |
| Gradivo (predpis) je bilo poslano v mnenje:Skupnosti občin Slovenije (SOS) NEZdruženju občin Slovenije (ZOS): NEZdruženju mestnih občin Slovenije (ZMOS): NEPredlogi in pripombe združenj so bili upoštevani:Bistveni predlogi in pripombe, ki niso bili upoštevani: |
| **9.** | **Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja | NE |
| Ne gre za predpis. |
|  |
| **10.** | **Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11.** | **Gradivo je uvrščeno v delovni program vlade:** | NE |
|  **Jure LEBEN**  **M I N I S T E R** |

**Priloge:**

1. Predlog Sklepa o odobritvi pridružitve RS v EUKN EZTS z omejeno odgovornostjo,
2. Obrazložitev predloga sklepa,
3. Konvencija EUKN EZTS (prevod),
4. Statut EUKN EZTS (prevod).

**JEDRO GRADIVA 1:**

Na podlagi 3. in 7. člena Uredbe o izvajanju Uredbe (ES) o ustanovitvi evropskega združenja za teritorialno sodelovanje (Uradni list RS, št. 24/15) je Vlada Republike Slovenije na … seji dne … pod točko … sprejela naslednji

**SKLEP:**

1. Republika Slovenija se pridruži Evropskemu omrežju urbanističnega znanja (v nadaljnjem besedilu: EUKN) Evropskega združenja za teritorialno sodelovanje (v nadaljnjem besedilu: EZTS) z omejeno odgovornostjo.

Priloga:

* Obstoječa konvencija in statut EUKN (prevod).

Prejmejo:

* Ministrstvo za okolje in prostor (gp.mop@gov.si): Direktorat za prostor, graditev in stanovanja,
* Ministrstvo za javno upravo,
* Služba Vlade Republike Slovenije za razvoj in evropsko kohezijsko politiko.

**JEDRO** **GRADIVA 2:**

**O B R A Z L O Ž I T E V**

**I. UVOD**

**1. Pravna podlaga**

Na podlagi 3. in 7. člena Uredbe o izvajanju Uredbe (ES) o ustanovitvi evropskega združenja za teritorialno sodelovanje (Uradni list RS, št. 24/15).

**II. VSEBINSKA OBRAZLOŽITEV predvidenih REŠITEV**

Ministrstvo za okolje in prostor (v nadaljevanju: MOP) je stopilo v kontakt z nizozemskim ministrstvom ter mu v pismu o nameri izrazilo interes za pridružitev RS k EUKN EZTS z omejeno odgovornostjo. Pridružitev RS v EUKN EZTS z omejeno odgovornostjo bi namreč veliko doprinesla k politikam urbanega razvoja RS. Skupščina EUKN EZTS je 11. 6. 2018 soglasno sprejela pismo o nameri MOP za pridružitev RS v EUKN EZTS z omejeno odgovornostjo.

Dobra gospodarska, socialna in ozemeljska kohezija potrebujeta izboljšanje teritorialnega sodelovanja. Prav temu je namenjen instrument EZTS, ki ga pravo Skupnosti daje na voljo subjektom pri teritorialnem sodelovanju. Cilj EUKN EZTS je poenostaviti in okrepiti teritorialno sodelovanje med državami članicami ter njihovimi regionalnimi in lokalnimi organi z namenom gospodarske, socialne, prostorske in okoljske kohezije mest. Ta cilj se dosega s spodbujanjem izmenjave relevantnega in preverjenega urbanističnega znanja ter izkušenj na evropski ravni, s čimer se podpira trajnostni razvoj mest. Z izmenjavo evropskega urbanističnega znanja se zagotavlja podpora urbanistom pri razvijanju in izvajanju uspešnih pobud urbane politike. EUKN EZTS skrbi za prenos dobrih praks, ki krepijo teritorialno in mednarodno sodelovanje ter utrjujejo konkurenčnost in inkluzivnost evropskih mest.

V EUKN EZTS je vključenih več držav članic EU, med njimi Belgija, Ciper, Češka republika, Francija, Nemčija, Madžarska, Luksembourg, Nizozemska in Romunija. Na poti priključitve sta tudi Poljska in Slovenija. O pridružitvi pa razmišljata še Hrvaška in Španija.

Združenje ima dolgoletne izkušnje pri podpori državam članicam, ki predsedujejo Svetu Evropske unije. Namreč združenje predstavlja eno izmed pomembnejših medvladnih platform, ki je intenzivno vključeno v oblikovanje politik EU. Vključeno je bilo v pripravo Nove urbane agende, sprejete na globalni konferenci Habitat III, v pripravo in izvajanje Urbane agende za EU in v izvajanje Leipziške listine o trajnostnih evropskih mestih. Združenje je usmerjeno k uresničevanju ciljev Evrope 2020, med katere sodi tudi zagotavljanje trajnosti in vključevanje evropskih mest.

MOP, kot pristojno ministrstvo za urbani razvoj, ugotavlja, da pridružitev RS k EUKN EZTS z omejeno odgovornostjo predstavlja dodano vrednost pri izvajanju ukrepov in politik urbanega razvoja, tako na nacionalni, kot tudi evropski ravni. S pridružitvijo RS k EUKN EZTS bo vzpostavljeno neposredno sodelovanje z nemškim ministrstvom, pristojnim za urbani razvoj, ki že pripravlja program predsedovanja Svetu EU na področju urbanega razvoja. Nemško ministrstvo vodi mednarodne aktivnosti v okviru struktur neformalnega sodelovanja na področju urbanega razvoja ob podpori EUKN EZTS. MOP je z nemškim in portugalskim ministrstvom že navezalo stik z željo po sodelovanju pri pripravi na predsedovalni trio 2020 - 2021. Sodelovanje v EUKN EZTS iz tega naslova omogoča nadaljevanje aktivnosti in podporo pri pripravah na predsedovanje Slovenije Svetu EU. Sodelovanje omogoča tudi prenos evropskih in tujih praks na nacionalno raven. V aktivnosti sodelovanja z EUKN EZTS z omejeno odgovornostjo bo ministrstvo vključevalo Urbanistični inštitut RS.

Pridružitev RS k EUKN EZTS z omejeno odgovornostjo predstavlja doprinos k politikam urbanega razvoja RS. EUKN namreč omogoča intenzivno sodelovanje med državami članicami in sicer na način, kako omogočiti izmenjavo znanj in praks s področja urbanega razvoja, povezovati urbane politike, raziskave ter prakse. EUKN kot neodvisna mreža, ki jo upravlja država članica Nizozemska, z bogatimi izkušnjami na področju urbane politike, raziskav in prakse, EUKN zagotavlja strateško urbano znanje in pomoč pri raziskovanju, strokovnih analizah, nudi tudi konkretne praktične pomoči, kot so Politični laboratoriji in spletni seminarji.

Sodelovanje RS v EUKN EZTS z omejeno odgovornostjo prinaša tudi dodatne možnosti za neposredno vključevanje slovenskih raziskovalnih institucij, raziskovalcev in raziskav na področju urbanega razvoja v strokovne evropske mreže. Hkrati pa pridružitev omogoča uporabo vzpostavljenih raziskovalnih baz na področju urbanega razvoja in njihovo dopolnjevanje s slovenskimi strokovnimi gradivi. Pridobljena znanja predstavljajo dodatno prednost in priložnost za podporo vodenju politik urbanega razvoja na nacionalni ravni.

MOP bo v obdobju med 2019 – 2023 zagotavljalo sredstva za sodelovanje v mreži EUKN EZTS z omejeno odgovornostjo v višini 40.000 EUR letno. Sredstva bodo namenjena sodelovanju v mreži EUKN EZTS in predstavljajo stroške, povezane z letno članarino (do 25.000 EUR) in operativnimi nalogami sodelovanja RS v EUKN EZTS.

**Konvencija Evropskega združenja za teritorialno sodelovanje**

**Evropsko omrežje urbanističnega znanja (EUKN)**

**(prevod)**

Na podlagi 8. člena Uredbe (ES) št. 1082/2006 Evropskega parlamenta in Sveta z dne 5. julija 2006 o ustanovitvi evropskega združenja za teritorialno sodelovanje (EZTS).

**Preambula**

Evropsko omrežje urbanističnega znanja (EUKN) je medvladno omrežje za urbana območja, ki je bilo ustanovljeno leta 2004 med predsedovanjem Nizozemske Evropski uniji. Ključni cilj EUKN je v vsej Evropi okrepiti izmenjavo znanja in strokovnih izkušenj o urbanem razvoju, ki zajema urbano politiko, raziskave in prakso. Cilj EUKN je krepitev ozemeljske kohezije z zagotavljanjem podpore (lokalnim) urbanistom pri njihovih naporih za utrjevanje socialno-ekonomskega položaja mest. EUKN deluje po načelu povpraševanja in potreb strokovnjakov za urbanizem in snovalcev politik. EUKN je razvil obširno, visokokakovostno zbirko znanja, ki temelji na skupnih standardih in protokolih. Ta obsežna elektronska knjižnica omogoča prost dostop do študij primerov, izsledkov raziskav, vsebinskih vprašanj, opisov omrežij, posodobljenih obvestil in napovedi srečanj.

Države članice EUKN so na ustrezni javni upravljavski ravni zastopane v skupščini, ki je odločevalsko telo EUKN EZTS. Države članice so ustanovile nacionalne kontaktne točke (NKT), ki delujejo kot dvosmerni prehod za razširjanje nacionalnega znanja prek EUKN na evropski ravni in razširjanje mednarodnega znanja na nacionalni ravni. Vse nacionalne kontaktne točke imajo spletne strani, ki so del portala EUKN. Podporo nacionalnim kontaktnim točkam zagotavlja majhen sekretariat s sedežem v Haagu. Sekretariat EUKN vzdržuje spletišče portala EUKN in objavlja glasila EUKN.

EUKN EZTS je bil ustanovljen za krepitev in spodbujanje mednarodnega sodelovanja med članicami EUKN. Konvencija je sklenjena na podlagi Uredbe (ES) št. 1082/2006 o ustanovitvi evropskega združenja za teritorialno sodelovanje (EZTS).

**1. ČLEN – IME**

Uradno ime EZTS je "Evropsko omrežje urbanističnega znanja (EUKN) EZTS Limited" (v nadaljevanju: EUKN EZTS).

**2. ČLEN – REGISTRIRANI SEDEŽ**

Registrirani sedež EUKN EZTS je:

Ministrstvo za notranje in kraljevinske odnose (Ministry of the Interior and Kingdom Relations)

Poštni predal 20011

2500 EA The Hague (Haag)

Nizozemska

Poštni naslov EUKN EZTS je:

EUKN Secretariat

PO Box 30833

2500 GV The Hague (Haag)

Nizozemska

Spremembe naslova znotraj Nizozemske ne veljajo za spremembe konvencije.

**3. ČLEN – OBMOČJE DELOVANJA**

Ozemlje, na katerem EUKN EZTS opravlja naloge, zajema vse države članice Evropske unije in vse evropske države, katerih pristojni javni upravljavski organi so člani EUKN EZTS.

**4. ČLEN – CILJ IN NALOGE**

4.1 Glavni cilj

Glavni cilj EUKN EZTS je poenostaviti in spodbujati ozemeljsko, zlasti mednarodno sodelovanje, katerega glavni namen je krepitev gospodarske, socialne, ozemeljske in okoljske kohezije mest. EUKN EZTS dosega ta cilj s spodbujanjem izmenjave pomembnega in preverjenega urbanističnega znanja in izkušenj na evropski ravni, s čimer podpira trajnostni urbani razvoj.

4.2 Operativni cilji

Z izmenjavo evropskega urbanističnega znanja bo EUKN EZTS zagotavljal podporo urbanistom pri razvijanju in izvajanju uspešnih pobud urbane politike. EUKN EZTS spodbuja rabo dobrih praks, ki krepijo ozemeljsko in mednarodno sodelovanje ter utrjujejo konkurenčnost in inkluzivnost evropskih mest. Namen EUKN EZTS je zlasti:

- okrepiti vzdržnost omrežja;

- izboljšati kakovost in povečati dodano vrednost proizvodov in storitev EUKN EZTS;

- uveljaviti EUKN EZTS kot središčno vozlišče za razširjanje urbanističnega znanja v Evropi;

 - podpirati urbaniste z razvijanjem in izvajanjem projektov, ki bodo ponujali odgovore na njihove potrebe po znanju. Za to podporo se lahko uporabljajo sredstva in subvencije Evropske unije in drugih javnih ali zasebnih virov.

4.3 Naloge

Naloga EUKN EZTS je optimizirati delovanje in rezultate omrežja EUKN EZTS z:

* zbiranjem, ustvarjanjem in dajanjem na voljo dokumentov v zbirki podatkov EUKN EZTS, ki jih pripravljajo nacionalne kontaktne točke in sekretariat;
* širitvijo evropske izmenjave znanja s povezovanjem strokovnjakov na področju urbanizma ob pomoči nacionalnih kontaktnih točk;
* krepitvijo položaja EUKN EZTS v Evropi z aktivnim povezovanjem z drugimi evropskimi omrežji in programi;
* zagotavljanjem sprotne podpore in vzdrževanja ITK-infrastrukture omrežja znanja (vključno z zagotavljanjem gostovanja in vzdrževanja osrednjega spletišča in spletnih strani nacionalnih kontaktnih točk);
* razvijanjem in izvajanjem učinkovitih komunikacijskih strategij za večanje prepoznavnosti mreže in poglobljen uvid v to, kako se njene funkcionalnosti lahko čim bolje izkoristijo;
* organiziranjem letnih konferenc za razširjanje znanja in za druge dogodke na evropski ravni.

**5. ČLEN – ČLANI**

Člani EUKN EZTS so pristojni javni upravljavski organi iz: Belgije, Cipra, Češke republike, Francije, Nemčije, Madžarske, Luxembourga, Nizozemske in Romunije. Španija izpolnjuje pogoje prihodnjega uradnega člana EUKN EZTS in je pripravljena za sodelovanje v EZTS. Do takrat bo imela status aktivnega opazovalca[[1]](#footnote-1). Podrobnosti o pristojnih organih so navedene v prilogi.

**6. ČLEN – TRAJANJE EZTS IN POGOJI ZA PRENEHANJE DELOVANJA**

6.1 Trajanje EUKN EZTS

Če skupščina ne odloči drugače, je EUKN EZTS ustanovljen za nedoločen čas. Ocenjevanje je predvideno na vsaka tri leta. Skupščina lahko spremeni časovni okvir ocenjevanj.

6.2 Pogoji za prenehanje delovanja EUKN EZTS

a) V skladu s 3. členom Uredbe (ES) št. 1082/2006 Evropskega parlamenta in Sveta z dne 5. julija 2006 o ustanovitvi evropskega združenja za teritorialno sodelovanje (uredba) EUKN EZTS preneha delovati, če ga sestavljajo člani iz ene same države članice.

b) EUKN EZTS preneha delovati na podlagi sklepa skupščine, ki so ga soglasno sprejeli vsi njeni člani. Prenehanje EUKN EZTS začne veljati tri mesece po tem, ko je skupščina sprejela sklep o prenehanju delovanja EUKN EZTS. Preden EUKN EZTS preneha delovati, morajo biti plačani vsi prispevki in izpolnjene vse finančne obveznosti do zunanjih strank. Začetna finančna obveznost članov EUKN do EUKN EZTS pokriva obdobje treh let (2011-2013). Nizozemska je pristojna za usklajevanje postopka prenehanja in o prenehanju uradno obvesti Odbor regij vsaj 15 dni pred datumom prenehanja.

Preostali proračun se razdeli med člane EUKN EZTS v skladu z njihovimi prispevki, pod pogojem, da so bili vsi zunanji upniki poplačani. Nizozemska pod pogoji, ki so dogovorjeni v skupščini, imenuje likvidacijskega upravitelja.

Podatkovna zbirka EUKN EZTS preneha gostovati na strežniku in tako preneha obstajati. Člani EUKN, ki so v zbirki objavljali dokumente, lahko te dokumente pridobijo iz podatkovne zbirke (člani EUKN ostanejo lastniki svojih dokumentov). Dokumente je treba pridobiti v treh mesecih. Skupščina je pristojna za pogajanja z drugo organizacijo, ki bi želela zagotoviti gostovanje podatkovni zbirki EUKN EZTS. Skupščina lahko sprejme odločitev o predlaganem prevzemu. Če ne pride do prevzema, podatkovna zbirka preneha obstajati šest mesecev po uradnem prenehanju EUKN EZTS.

**7. ČLEN – PRAVO, KI SE UPORABLJA**

Člani morajo upoštevati uredbo, konvencijo in statut, ki urejajo EUKN EZTS, ter notranjo zakonodajo Nizozemske. Za razlago in izvajanje konvencije se uporablja nizozemska zakonodaja. EUKN EZTS je oseba javnega prava in deluje kot nepridobitni pravni subjekt.

Nizozemsko pravo se uporablja za vse upravne postopke, računovodska in proračunska pravila ter pogodbe o zaposlitvi. Nizozemsko pravo se ne uporablja za notranje sporazume, ki jih sklenejo člani EUKN EZTS s svojimi nacionalnimi kontaktnimi točkami.

**8. ČLEN – SPORAZUMI O MEDSEBOJNEM PRIZNAVANJU**

Zaradi medsebojnega priznavanja pravnih sistemov članov EUKN EZTS s strani drugih sodelujočih držav članic, vključno na finančnem področju, je dogovorjeno, da je vsa dokumentacija, nujna za neodvisni finančni nadzor, na voljo v angleščini.

**9. ČLEN – POSTOPKI ZA POTRJEVANJE IN SPREMINJANJE KONVENCIJE**

9.1 Postopek za potrditev konvencije na Nizozemskem (registrirani sedež EUKN EZTS)

V skladu s 4. in 5. členom uredbe, 2., 3., 7. in 11. členom nizozemskega zakona o izvajanju uredbe o EZTS, 34. členom nizozemskega zakona o vladnih računih (2001) in členom 4.1.1.1 splošnega zakona o upravnem postopku je postopek za potrditev konvencije na Nizozemskem tak:

* Nizozemski minister za notranje in kraljevinske zadeve pošlje dopis pristojnemu ministru zadevne države članice EUKN in ga prosi za odgovor s soglasjem za sodelovanje te države v EUKN EZTS. Pred to uradno potrditvijo sodelovanja v EUKN EZTS države obvestijo nizozemsko ministrstvo za notranje in kraljevinske zadeve, da bodo začele uradni postopek odobritve sodelovanja v EZTS in da bodo ministra (v dogovorjenem roku) obvestile o sklepu.
* Države članice, ki nameravajo sodelovati v EUKN EZTS, potrdijo sodelovanje v ETZS ob upoštevanju svojih zakonodajnih postopkov in o odobritvi uradno obvestijo nizozemskega ministra za notranje in kraljevinske zadeve (tretji odstavek 4. člena uredbe).
* Minister za notranje in kraljevinske zadeve odloči o prošnji pristojnih organov za sodelovanje v EZTS s sedežem na Nizozemskem po tem postopku:
1. Minister in računsko sodišče skupaj proučita osnutek uredbe (člen 34.2 zakona o vladnih računih).
2. Minister predloži osnutek uredbe vladi (člen 34.1 zakona o vladnih računih).
3. Minister obvesti Generalne stanove (parlament) o namenu ustanovitve EZTS (smiselno se uporabljajo prvi do tretji odstavek 34. člena zakona o vladnih računih 2001). Če v 30 dneh po prejemu pisnega uradnega obvestila ali v 14 dneh po prejemu dodatnih pojasnil eden od domov parlamenta izrazi nasprotovanje predlaganemu članstvu v EZTS, država ne postane članica ali njegov uradni sedež.
* Minister za notranje in kraljevinske odnose uradno obvesti člane EZTS o izidu nizozemskega ratifikacijskega postopka. Člani EUKN EZTS odobrijo konvencijo in statut ter zagotovijo doslednost z odobritvijo držav članic (peti odstavek 4. člena uredbe).
* Minister za notranje in kraljevinske zadeve objavi statut EZTS, ki ima registrirani sedež na Nizozemskem, sprejet v skladu z 9. členom uredbe. Statut se objavi z obvestilom v nizozemskem uradnem listu, v katerem je navedeno, kje je statut deponiran in na voljo za pregled. Ta objava velja za objavo iz prvega odstavka 5. člena uredbe. Z njo EZTS pridobi status pravne osebe.
* V skladu s 5. členom uredbe nizozemski minister za notranje in kraljevinske zadeve uradno obvesti o tej konvenciji Odbor regij in pošlje Uradu za uradne publikacije Evropskih skupnosti prošnjo za objavo obvestila o ustanovitvi EZTS v Uradnem listu Evropske unije s podatki o imenu, ciljih, članih in uradnem sedežu.
* EUKN EZTS mora deponirati verodostojne kopije konvencije in statuta pri gospodarski zbornici.

9.2 Postopek za spreminjanje konvencije

Za spreminjanje konvencije je potrebna privolitev vseh članov EUKN EZTS. Predlog za spremembo mora član predložiti skupščini, ki o predlogu odloči. Člani obvestijo svoje notifikacijske organe o namenu spremembe in jim pošljejo predlog spremembe. Odbor regij uradno obvesti Nizozemska. Vse spremembe je treba objaviti v skladu s 4. in 5. členom uredbe.

**10. ČLEN – KONČNE DOLOČBE**

Pred začetkom uradnega postopka notifikacije člani EUKN, ki sodelujejo v EUKN EZTS, uradno obvestijo Nizozemsko o tem, da je njihova država odobrila konvencijo in statut EUKN EZTS. V skladu s 5. členom uredbe Nizozemska uradno obvesti o tej konvenciji Odbor regij in pošlje Uradu za uradne publikacije Evropskih skupnosti prošnjo za objavo obvestila o ustanovitvi EZTS v Uradnem listu Evropske unije s podatki o imenu, ciljih, članih in registriranem sedežu.

**Statut Evropskega združenja za teritorialno sodelovanje**

**Evropsko omrežje urbanističnega znanja** **(EUKN)**

**(prevod)**

Na podlagi 9. člena Uredbe (ES) št. 1082/2006 Evropskega parlamenta in Sveta z dne 5. julija 2006 o ustanovitvi evropskega združenja za teritorialno sodelovanje (EZTS).

Preambula

EUKN EZTS je ustanovljen za krepitev in spodbujanje mednarodnega sodelovanja med članicami EUKN. Statut je sestavljen na podlagi Uredbe (ES) št. 1082/2006 o ustanovitvi evropskega združenja za teritorialno sodelovanje (EZTS).

**1. ČLEN – IME**

Ime EZTS je "Evropsko omrežje urbanističnega znanja (EUKN) EZTS Limited" (v nadaljevanju: EUKN EZTS).

**2. ČLEN – REGISTRIRANI SEDEŽ**

Registrirani sedež EUKN EZTS je:

Ministrstvo za notranje in kraljevinske odnose (Ministry of the Interior and Kingdom Relations)

Poštni predal 20011

2500 EA The Hague (Haag)

Nizozemska

Poštni naslov EUKN EZTS je:

EUKN Secretariat

PO Box 30833

2500 GV The Hague (Haag)

Nizozemska

Spremembe naslova znotraj Nizozemske ne veljajo za spremembe statuta.

**3. ČLEN – OBMOČJE DELOVANJA**

Ozemlje, na katerem EUKN EZTS opravlja naloge, zajema vse države članice Evropske unije in vse evropske države, katerih pristojni javni upravljavski organi so člani EUKN EZTS.

**4. ČLEN – CILJ IN NALOGE**

4.1 Glavni cilj

Glavni cilj EUKN EZTS je poenostaviti in spodbujati ozemeljsko, zlasti mednarodno sodelovanje, katerega glavni namen je krepitev gospodarske, socialne, ozemeljske in okoljske kohezije mest.

 EUKN EZTS dosega ta cilj s spodbujanjem izmenjave pomembnega in preverjenega urbanističnega znanja in izkušenj na evropski ravni, s čimer podpira trajnostni urbani razvoj.

4.2 Operativni cilji

Z izmenjavo evropskega urbanističnega znanja bo EUKN EZTS zagotavljal podporo urbanistom pri razvijanju in izvajanju uspešnih pobud urbane politike. EUKN EZTS spodbuja rabo dobrih praks, ki krepijo ozemeljsko in mednarodno sodelovanje ter utrjujejo konkurenčnost in inkluzivnost evropskih mest. Namen EUKN EZTS je zlasti:

* + okrepiti vzdržnost omrežja;
	+ izboljšati kakovost in povečati dodano vrednost proizvodov in storitev EUKN EZTS;
	+ uveljaviti EUKN EZTS kot središčno vozlišče za razširjanje urbanističnega znanja v Evropi;
	+ podpirati urbaniste z razvijanjem in izvajanjem projektov, ki bodo ponujali odgovore na njihove potrebe po znanju. Za to podporo se lahko uporabljajo sredstva in subvencije Evropske unije in drugih javnih ali zasebnih virov.

4.3 Naloge

Naloga EUKN EZTS je optimizirati delovanje in rezultate omrežja EUKN EZTS z:

* zbiranjem, ustvarjanjem in dajanjem na voljo dokumentov v zbirki podatkov EUKN EZTS, ki jih pripravljajo nacionalne kontaktne točke in sekretariat;
* širitvijo evropske izmenjave znanja s povezovanjem strokovnjakov na področju urbanizma ob pomoči nacionalnih kontaktnih točk;
* krepitvijo položaja EUKN EZTS v Evropi z aktivnim povezovanjem z drugimi evropskimi omrežji in programi;
* zagotavljanjem sprotne podpore in vzdrževanja ITK-infrastrukture omrežja znanja (vključno z zagotavljanjem gostovanja in vzdrževanja osrednjega spletišča in spletnih strani nacionalnih kontaktnih točk);
* razvijanjem in izvajanjem učinkovitih komunikacijskih strategij za večanje prepoznavnosti mreže in poglobljen uvid v to, kako se njene funkcionalnosti lahko čim bolje izkoristijo;
* organiziranjem letnih konferenc za razširjanje znanja in za druge dogodke na evropski ravni.

**5. ČLEN ČLANI**

Člani EUKN EZTS so pristojni javni upravljavski organi iz: Belgije, Cipra, Češke republike, Francije, Nemčije, Madžarske, Luxembourga, Nizozemske in Romunije. Španija izpolnjuje pogoje prihodnjega uradnega člana EUKN EZTS in se je pripravila za sodelovanje v EZTS. Do takrat bo imela status aktivnega opazovalca2[[2]](#footnote-2). Podrobnosti o pristojnih organih so navedene v prilogi.

**6. ČLEN – POSTOPEK ZA ČLANSTVO**

6.1 Sprejem novih članov

Novi člani se morajo strinjati s pogoji in postopki iz konvencije in statuta EUKN EZTS. Člani EUKN EZTS so lahko samo evropske države, ki so zastopane na ustrezni ravni. Nujni pogoj za članstvo je soglasje skupščine.

EUKN ETZS lahko sestavi skupino kandidatov za članstvo, kar omogoči sprejem več novih članov istočasno. Pred formalnim sprejemom v EUKN EZTS člani te skupine kandidatov sodelujejo v EUKN na podlagi memoranduma o soglasju. O pristopu možnih članov EUKN iz skupine kandidatov EUKN EZTS odloča skupščina.

6.2 Izstop člana

Člani, ki želijo izstopiti iz EUKN EZTS, morajo o tem obvestiti skupščino z uradnim dopisom. Direktor EUKN EZTS se poveže z zadevnim članom in predstavi predlog skupščini. Predlog vsebuje podrobnosti o pričakovanih finančnih učinkih izstopa in o posledicah za proizvode in storitve EUKN EZTS. Član lahko vedno izstopi, pod pogojem, da so plačani vsi obvezni finančni prispevki za tekoče leto. Začetna finančna obveznost članov EUKN do EUKN EZTS pokriva obdobje treh let (2011-2013).

Dokler niso plačane vse finančne obveznosti, je član, ki izstopa, še naprej odgovoren EUKN EZTS in tretjim strankam za izvajanje dejavnosti EUKN EZTS. Član, ki je formalno izstopil, nima več nobenih obveznosti do EUKN EZTS.

6.3 Izključitev članov

Če država članica ne izpolnjuje več svojih finančnih obveznosti, skupščina odloča o predlogu za izključitev države članice. Med postopkom izključitve zadevni član nima pravice glasovanja. Dokler ni sprejet dokončni sklep o izključitvi, je izključeni član tretjim strankam še naprej odgovoren za izvajanje dejavnosti EUKN EZTS.

**7. ČLEN – TRAJANJE EZTS IN POGOJI ZA PRENEHANJE**

7.1 Trajanje EZTS

Če skupščina ne odloči drugače, je EUKN EZTS ustanovljen za nedoločen čas. Ocenjevanje je predvideno na vsaka tri leta. Skupščina lahko spremeni časovni okvir ocenjevanj.

7.2 Pogoji za prenehanje EZTS

a) V skladu s 3. členom Uredbe (ES) št. 1082/2006 Evropskega parlamenta in Sveta z dne 5. julija 2006 o ustanovitvi evropskega združenja za teritorialno sodelovanje (uredba) EUKN EZTS preneha delovati, če jo sestavljajo člani iz ene same države članice.

b) EUKN EZTS preneha delovati na podlagi sklepa skupščine, ki so ga soglasno sprejeli vsi njeni člani. EUKN EZTS preneha delovati tri mesece po tem, ko je skupščina sprejela sklep o prenehanju delovanja EUKN EZTS. Preden EUKN EZTS preneha delovati, morajo biti plačani vsi prispevki in izpolnjene vse finančne obveznosti do zunanjih strank. Začetna finančna obveznost članov EUKN do EUKN EZTS pokriva obdobje treh let (20112013). Nizozemska je pristojna za usklajevanje postopka prenehanja in o prenehanju uradno obvesti Odbor regij vsaj 15 dni pred datumom prenehanja.

Preostali proračun se razdeli med člane EUKN EZTS v skladu z njihovimi prispevki, pod pogojem, da so bili vsi zunanji upniki poplačani. Nizozemska pod pogoji, ki so dogovorjeni v skupščini, imenuje likvidacijskega upravitelja.

Podatkovna zbirka EUKN EZTS preneha gostovati na strežniku in tako preneha obstajati. Člani EUKN, ki so v zbirki objavljali dokumente, lahko te dokumente pridobijo iz podatkovne zbirke. Dokumente je treba pridobiti v treh mesecih po prenehanju EUKN EZTS. Skupščina je pristojna za pogajanja z drugo organizacijo, ki bi želela zagotoviti gostovanje podatkovni zbirki EUKN EZTS. Skupščina lahko sprejme odločitev o predlaganem prevzemu. Če ne pride do prevzema, podatkovna zbirka preneha obstajati šest mesecev po uradnem prenehanju EUKN EZTS.

**8. ČLEN ­– PRAVO, KI SE UPORABLJA**

Člani morajo upoštevati uredbo, konvencijo in statut, ki urejajo EUKN EZTS, ter notranjo zakonodajo Nizozemske. Za razlago in izvajanje konvencije se uporablja nizozemska zakonodaja. EUKN EZTS je oseba javnega prava in deluje kot nepridobitni pravni subjekt.

Nizozemsko pravo se uporablja za vse upravne postopke, računovodska in proračunska pravila ter pogodbe o zaposlitvi. Nizozemsko pravo se ne uporablja za notranje sporazume, ki jih sklenejo člani EUKN EZTS s svojimi nacionalnimi kontaktnimi točkami.

V teh zadevah se uporablja pravo zadevne države članice.

**9. ČLEN – SPORAZUMI O MEDSEBOJNEM PRIZNAVANJU**

Zaradi medsebojnega priznavanja pravnih sistemov članov EZTS s strani drugih sodelujočih držav članic, vključno na finančnem področju, je dogovorjeno, da je vsa dokumentacija, nujna za neodvisni finančni nadzor, na voljo v angleščini.

**10. ČLEN – POSTOPEK ZA SPREMINJANJE STATUTA**

Predlog za spremembo mora član predložiti skupščini, ki o predlogu odloči. Za spreminjanje konvencije je potrebna odobritev vseh članov EZTS.

Člani obvestijo svoje notifikacijske organe o namenu spremembe in jim pošljejo predlog spremembe. Član obvesti Nizozemsko, ko je postopek za spremembo po notranji zakonodaji končan.

Vse spremembe je treba objaviti v skladu s 4. in 5. členom uredbe. V skladu s 5. členom uredbe Nizozemska uradno obvesti Odbor regij o spremembi in pošlje Uradu za uradne publikacije Evropskih skupnosti prošnjo za objavo obvestila o spremembi EUKN EZTS v Uradnem listu Evropske unije s podatki o imenu, ciljih, članih in registriranem sedežu.

**11. ČLEN – DELOVNI JEZIK**

Uradni jezik EUKN EZTS je angleščina, vsi uradni dokumenti so torej v angleščini. Angleščina je tudi delovni jezik uradnih sestankov in evropskih dogodkov omrežja ter uradni jezik sekretariata EUKN. Nacionalne kontaktne točke se z državnimi akterji in na državnih dogodkih sporazumevajo v državnem jeziku.

**12. ČLEN – FINANCE**

12.1 Letni prispevek članov EUKN EZTS

Letni prispevek članov EUKN EZTS je namenjen za evropsko usklajevalno strukturo ter za storitve in dejavnosti, ki se izvajajo na evropski ravni. Stroški, ki jih imajo države članice EUKN s svojimi nacionalnimi kontaktnimi točkami, niso vključeni v ta proračun. Letni prispevek člana je odvisen od števila prebivalstva zadevne države. Ponderirani prispevek upošteva razlike pri članarini. O finančnem prispevku odloča skupščina. Proračun se vodi s posebnim računovodskim sistemom.

V začetni fazi EUKN EZTS prispevek pomeni finančno obveznost za tri leta, od januarja 2011 do decembra 2013. Prispevek se plačuje vnaprej in načeloma v prvem semestru vsakega leta. Član, ki več kot eno leto ne plača prispevka, se lahko na podlagi ustreznega sklepa skupščine izključi iz EUKN EZTS. V začetni fazi EUKN EZTS Nizozemska kot uradni sedež finančno podpre izvedbo posebnih ciljev.

12.2 Prijave za financiranje EU

Za pospešitev izvajanja posameznih ciljev ter zlasti za podporo in krepitev dejavnosti in storitev nacionalnih kontaktnih točk in članov EUKN na splošno se EUKN EZTS lahko prijavlja na razpise za dostop do javnih sredstev in subvencij Evropske unije ali drugih subjektov (ne iz EU).

12.3 Revizija in proračunska pravila

Za revizijo in proračun se uporablja nizozemsko pravo. Letni proračun EUKN EZTS potrjuje skupščina. Direktor EUKN EZTS imenuje neodvisnega zunanjega revizorja. Člani skupščine lahko predlagajo neodvisnega zunanjega revizorja pod pogojem, da revizor pozna nizozemska revizijska in proračunska pravila ter je vpisan v nizozemski register revizorjev. Sklep o potrditvi letnega računovodskega izkaza sprejme Nizozemska. Letni računovodski izkaz se pošlje skupščini v vednost. Neodvisni zunanji revizor opravi pregled pravilne uporabe proračunskih sredstev in preveri, ali so interna revizijska pravila sekretariata v skladu z uradnimi proračunskimi standardi.

12.4 Odgovornost članov EZTS

EUKN EZTS je subjekt z omejeno odgovornostjo, kar pomeni, da so vse države članice, ki sodelujejo v EUKN EZTS, omejeno odgovorne le v smislu finančne odgovornosti za svoj finančni prispevek EUKN na podlagi letnega prispevka. V začetni fazi EUKN EZTS prispevek pomeni finančno obveznost za tri leta (od januarja 2011 do decembra 2013). Če član izstopi iz EUKN EZTS, ne da bi poravnal svoje finančne obveznosti, skupščina sprejme svojo skupno odgovornost, da se najde rešitev, ki zagotavlja osnovno delovanje EUKN EZTS in njegovega sekretariata ter spoštovanje obstoječih pogodb o storitvah in zaposlitvi. Direktor skupščini preloži predlog spremembe proračuna z ukrepi, ki jih je treba sprejeti.

**13. ČLEN – URADNI SEDEŽ IN NJEGOVE PRISTOJNOSTI**

EUKN EZTS sestavljajo organi, našteti v 14. členu. Nizozemska kot uradni sedež EZTS ni organ, ima pa te posebne pristojnosti:

* pridobitev pravne osebe in objavljanje v Uradnem listu Evropske unije v skladu s 5. členom uredbe;
* izvedba notifikacijskega postopka v primeru sprememb konvencije ali statuta EUKN EZTS ali prenehanja delovanja EUKN EZTS;
* potrjevanje letnega revizijskega poročila in njegovo pošiljanje skupščini v vednost;
* vodenje vseevropskega izvajanja EUKN. Za ta namen se izbere agencija, ki je odgovorna za delovanje sekretariata EUKN.

**14. ČLEN – ORGANIZIRANOST EZTS**

Organi EZTS so:

* skupščina;
* direktor;
* nacionalne kontaktne točke;
* sekretariat.

**15. ČLEN – SKUPŠČINA**

15.1 Sestava

Člani skupščine so predstavniki držav, ki sodelujejo v EUKN EZTS. To so pristojni javni upravljavski organi iz: Belgije, Cipra, Češke republike, Francije, Nemčije, Madžarske, Luxembourga, Nizozemske, Romunije in Španije. Podrobnosti o pristojnih organih, odgovornih za urbano politiko, so navedene v prilogi.

Člani so zastopani v skupščini z največ dvema predstavnikoma iz vsake države. Vsaka država ima en glas. Člani lahko povabijo strokovnjake ali pravne zastopnike kot opazovalce brez pravice glasovanja.

15.2 Predsednik in podpredsednik

Skupščina vsako leto izvoli predsednika in podpredsednika. Kandidati na volitvah sodelujejo prostovoljno. Postopek izbire temelji na odprtem vabilu članom skupščine. Če je za posamezno mesto več kandidatov, skupščina predsednika in podpredsednika izvoli z navadno večino in s tajnim glasovanjem. Predsednik je lahko izvoljen trikrat zapovrstjo. Predsednik in podpredsednik sta pristojna za:

* pripravo dnevnega reda zasedanj skupščine ob pomoči direktorja;
* povezovanje s člani EUKN EZTS in direktorjem glede strateških vprašanj in priprav na zasedanja skupščine;
* pripravo strateške tematske agende EUKN EZTS. Namen agende je okrepitev strateškega položaja EUKN EZTS v Evropi. Agendo uradno potrdi skupščina;
* predsedovanje zasedanjem skupščine.

Zaradi priznavanja položaja Nizozemske kot registriranega sedeža EUKN EZTS je bodisi predsednik bodisi podpredsednik iz Nizozemske.

15.3 Glavne pristojnosti

Skupščina je organ odločanja EUKN ETZS. Glavne pristojnosti skupščine so:

* spreminjanje konvencije in statuta;
* odločanje o prenehanju EUKN EZTS;
* potrjevanje sprejema novih članov EUKN EZTS;
* potrjevanje izključitve države članice EUKN EZTS, če finančne obveznosti niso poravnane;
* vsakoletno izbiranje predsednika in podpredsednika;
* potrjevanje ali spreminjanje strateške tematske agende EUKN RZTS, ki jo je pripravil predsednik ali podpredsednik;
* sprejemanje in spremljanje letnega proračuna EUKN EZTS v skladu z 11. členom uredbe;
* sprejemanje in spremljanje letnega delovnega načrta EUKN EZTS;
* potrjevanje letnih načrtov in dejavnosti sekretariata ter nacionalnih kontaktnih točk;
* potrjevanje in spreminjanje splošne organizacije sekretariata EUKN EZTS;
* oblikovanje splošnih temeljnih kakovostnih pogojev, ki so osnova za dogovore o ravni storitev med državami članicami in njihovimi nacionalnimi kontaktnimi točkami.

Ob upoštevanju nizozemskih revizijskih in proračunskih predpisov lahko skupščina predlaga zunanjega revizorja.

15.4 Postopki odločanja

Vsi člani skupščine imajo enake pristojnosti odločanja. Namen odločevalskih postopkov je doseganje soglasja, kar pa ne izključuje glasovanja z navadno večino. Vsaka država ima en glas. Član lahko svoje stališče poda tudi pisno 15 dni pred zasedanjem skupščine.

V primeru nezdružljivih nasprotnih mnenj lahko skupščina prosi direktorja, da pripravi alternativni predlog in ga predloži skupščini v nadaljnje odločanje. Direktor pripravi predlog v enem mesecu. Dodatno zasedanje skupščine se skliče največ en mesec po tem, ko je direktor razposlal svoj alternativni predlog.

Postopek odločanja skupščine lahko predvideva, da člani uradno pisno potrdijo, ali se strinjajo s predlogom. Postopek, ki ga pripravi direktor, poteka tako:

* predlog, ki ga sestavljata obrazložitveni memorandum in jasno oblikovan sklep, se pošlje vsem članom skupščine po elektronski pošti;
* člani skupščine o svojem stališču pisno obvestijo direktorja v 15 dneh;
* direktor zbere vse odgovore in obvesti predsednika ali podpredsednika o izidu postopka;
* direktor se po posvetu s predsednikom ali podpredsednikom odloči, ali je treba sklicati dodatno zasedanje skupščine. Če da, se zasedanje izvede v 20 dneh.

Na zasedanju skupščine se zahteva dvotretjinska prisotnost vseh članov skupščine za sprejetje teh strateških sklepov:

* sklepa o spremembi konvencije in statuta;
* sklepa o prenehanju EUKN EZTS;
* sklepa o vključitvi ali izključitvi člana EUKN EZTS;
* sklepa o prispevkih članov.

Ti sklepi se sprejemajo s soglasjem. Če nista prisotni dve tretjini članov, se zasedanje skupščine prestavi. O zadevi se odloča na naslednjem zasedanju skupščine, pod pogojem, da je prisotna več kot polovica članov.

15.5 Zasedanja

Skupščina zaseda vsaj dvakrat letno. Skličejo se lahko dodatna zasedanja. Direktor pošlje pisna vabila z dnevnim redom na zasedanja skupščine 20 delovnih dni pred zasedanjem. Delovni dokumenti, o katerih se odloča, se pošljejo vsaj pet delovnih dni pred zasedanjem skupščine.

Direktor pošlje zapisnik skupščine vsem članom skupščine v potrditev in odobritev. To mora storiti najkasneje dva tedna po zasedanju skupščine.

**16. ČLEN – DIREKTOR**

Deseti člen uredbe določa, da ima EZTS direktorja. Direktor zastopa EUKN EZTS pri odnosih s tretjimi strankami, v okviru svojih pristojnosti. Mandat direktorja načeloma traja pet let. Na podlagi sklepa skupščine se mandat direktorja lahko podaljša še za en petletni mandat. Direktor je vodja sekretariata in je odgovoren za vsakodnevno upravljanje EZTS, s poudarkom na izvajanju sklepov skupščine. Delo sekretariata EUKN se ocenjuje vsaka tri leta v okviru celovite ocene EUKN.

16.1 Glavne pristojnosti direktorja

Glavne pristojnosti direktorja so:

* imenovanje neodvisnega revizorja v skladu s sklepi skupščine;
* predstavitev letnega računovodskega izkaza Nizozemski, ki je uradni sedež EUKN EZTS;
* predložitev letnega delovnega načrta, poročil o delu in poročila o proračunu skupščini v potrditev;
* zastopanje EUKN ETZS na operativni ravni v Evropi in delovanje v njegovem imenu. Aktivno povezovanje z drugimi evropskimi programi, urbanimi omrežji in Evropsko komisijo za intenzivnejše sodelovanje;
* povezovanje z možnimi člani EUKN EZTS in člani EUKN EZTS, ki želijo zapustiti EUKN EZTS, v skladu s sklepi skupščine;
* vodenje sekretariata ob zagotavljanju njegovega optimalnega delovanja.

16.2 Postopek imenovanja/zaposlovanja direktorja

Direktorja imenuje skupščina.

16.3 Stranske dejavnosti direktorja

Direktor mora obvestiti skupščino o svojih morebitnih stranskih dejavnostih zaradi možnega navzkrižja interesov. V primeru navzkrižja interesov se mora direktor zadevni stranski dejavnosti odpovedati.

16.4 Postopek zaposlovanja osebja

EUKN EZTS lahko zaposluje neposredno ali uporablja napoteno delovno silo (napotene delavce). Če so napoteni delavci zaposleni, mora Nizozemska kot registrirani sedež EZTS imenovati agencijo, ki bo zaposlila direktorja. Podrobnosti o tej agenciji so navedene v prilogi. Postopek zaposlovanja direktorja in njegovo pogodbo o zaposlitvi ureja nizozemsko pravo.

**17. ČLEN – NACIONALNE KONTAKTNE TOČKE**

Deseti člen uredbe določa, da se lahko ustanovijo dodatni organi. Nacionalne kontaktne točke so sestavni del omrežja EUKN, ki se povezujejo na lokalni, regionalni in nacionalni ravni znotraj sodelujočih držav EUKN in v Evropi. Nacionalne kontaktne točke delujejo v okviru EUKN EZTS (po potrebi) na podlagi individualnih dogovorov o ravni storitev s člani EUKN EZTS. Ti individualni dogovori o ravni storitev določajo splošne temeljne kakovostne pogoje za delovanje omrežij nacionalnih kontaktnih točk. Splošne temeljne pogoje določi skupščina. Za individualne dogovore o ravni storitev med člani EUKN EZTS in zadevnimi nacionalnimi kontaktnimi točkami se ne uporablja nizozemsko pravo.

17.1 Glavne pristojnosti nacionalnih kontaktnih točk (NKT)

Glavne pristojnosti nacionalnih kontaktnih točk so:

* razširjanje nacionalnega znanja o urbanističnih vprašanjih v angleščini z uporabo predlog EUKN EZTS;
* objavljanje in vzdrževanje spletne strani NKP v angleščini v okviru sistema za obvladovanje vsebin dokumentov EUKN EZTS;
* dostava dogovorjenega števila preverjenih dokumentov s področja mreže znanja v elektronsko knjižnico EUKN EZTS;
* priprava in izvajanje akcijskega načrta NKP na podlagi letnega delovnega načrta EUKN EZTS;
* zagotavljanje zmogljivosti za pripravo (in posodobitev) ustreznih opisov nacionalnih urbanih politik;
* odzivanje na potrebe ciljnih skupin po znanju.

Izbirne dejavnosti:

* pošiljanje državnega glasila EUKN EZTS;
* organiziranje dostopa do raziskovalnih zmogljivosti;
* organiziranje konferenc in seminarjev;
* vzpostavitev programov za usposabljanje in povečanje zmogljivosti državnih deležnikov.

**18. ČLEN SEKRETARIAT**

Deseti člen uredbe določa, da se lahko ustanovijo dodatni organi. Sekretariat je ustanovljen v okviru EUKN EZTS. Sekretariat je odgovoren za vsakodnevno usklajevanje dejavnosti EUKN EZTS. Sekretariat zagotavlja pomoč pri delovanju EUKN EZTS in njegovih organov, kot je navedeno v 14. členu.

8.1 Upravljanje sekretariata

Sekretariat vodi direktor EUKN EZTS. Osnovna organizacija sekretariata zajema ta delovna mesta:

* vodja programa (Programme manager);
* referent (Programme Officer);
* informatik/skrbnik spletišča (Information specialist/webmaster);
* finančni referent (Capitalisation Officer).

EUKN EZTS lahko zaposluje neposredno ali uporablja napoteno delovno silo (napotene delavce). Če se delo izvaja z napotenimi delavci, Nizozemska kot uradni sedež EZTS imenuje agencijo, ki je pravni delodajalec sekretariata EZTS. Podrobnosti o tej agenciji so navedene v prilogi. Te postopke ureja nizozemsko pravo. Delovni jezik sekretariata je angleščina.

18.2 Glavne naloge sekretariata

Glavne pristojnosti sekretariata so:

* upravljanje infrastrukture CMS (sistema za obvladovanje vsebin dokumentov) in IKT EUKN EZTS;
* priprava letnega delovnega načrta in letnih finančnih dokumentov, ki jih potrjuje skupščina;
* izvajanje strateških sklepov skupščine;
* izvajanje proračuna EUKN EZTS v skladu s sklepi skupščine in pod nadzorstvom direktorja;
* usklajevanje, usmerjanje in podpiranje nacionalnih kontaktnih točk pri izvajanju sklepov na operativni ravni na podlagi sklepov skupščine;
* povezovanje znotraj Evrope med državami in organizacijami, ki sodelujejo v EUKN EZTS;
* aktivno promoviranje EUKN EZTS v Evropi ter povezovanje z oblikovalci urbanih politik in praktiki na urbanem področju.

**19. ČLEN KONČNE DOLOČBE**

Pred začetkom uradnega postopka notifikacije člani EUKN, ki sodelujejo v EUKN EZTS, uradno obvestijo Nizozemsko o tem, da je njihova država odobrila konvencijo in statut EUKN EZTS. V skladu s 5. členom uredbe Nizozemska uradno obvesti o tem statutu Odbor regij in pošlje Uradu za uradne publikacije Evropskih skupnosti prošnjo za objavo obvestila o ustanovitvi EZTS v Uradnem listu Evropske unije s podatki o imenu, ciljih, članih in registriranem sedežu.

1. Finančni prispevek aktivnega opazovalca je enak prispevku člana [↑](#footnote-ref-1)
2. Finančni prispevek aktivnega opazovalca je enak prispevku člana. [↑](#footnote-ref-2)